তামিলনাড়ুতে বিজয়ের সমাবেশে পদপিষ্টের অবস্থা, অজ্ঞান বহু, নিখোঁজ বালিকা

ওয়েবডেস্ক- তামিলনাড়ুতে (Tamilnadu) টিভিকে নেতা (TVK Leader) বিজয়ের (Vijay Rally) জনসমাবেশ ঘিরে বিপুল জনজোয়ার। পরিস্থিতি এতটাই ভয়াবহ আকার নেয় যে পদপিষ্টের মতো অবস্থা তৈরি হয়। ভিড়ের চাপে জ্ঞান হারালেন অসংখ্য মানুষ। পরিস্থিতি বিবেচনা করে ভাষণ বন্ধ রাখলেন বিজয়। শনিবার জনসমাবেশ ঘিরে এক রুদ্ধশ্বাস পরিস্থিতি তৈরি হয়। কারুরে (Karur) এই মিছিল চলছিল। ভিড়ের মধ্যে মানুষ জল বিতরণ করেন দলের সদস্যরা, ডাকতে হয় অ্যাম্বুলেন্স।

শনিবার তামিলনাড়ুর করুরে তামিলাগা ভেত্রি কাজাগাম (Tamilaga Vettri Kazhaga) (টিভিকে) প্রধান বিজয়ের প্রচার সমাবেশে ঘিরে আতঙ্ক তৈরি হয়। অভিনেতা থেকে রাজনীতিতে পা রাখা বিজয়কে একবার দেখতে প্রচুর মানুষ ভিড় করেন। ধাক্কাধাক্কি শুরু হয়, ভিড়ের চাপে দম নিতে পেরে বহু মানুষ অজ্ঞান হয়ে পড়েন। এদের মধ্যে ছিলেন দলীয় সদস্য থেকে শিশুরাও। তড়িঘড়ি বিজয় বক্তব্য থামিয়ে দলীয় কর্মীদের পথ ফাঁকা করে দিয়ে অ্যাম্বুলেন্সে হাসপাতালে নিয়ে যাওয়ার পরামর্শ দেন। বেশ কয়েকজনকে চিকিৎসার জন্য নিকটবর্তী হাসপাতালে নিয়ে যাওয়া হয়েছিল। এরই মাঝখানে নিখোঁজ হয়ে যায় ৯ বছরের এক বালিকা। পুলিশকে উদ্ধারের আবেদন জানিয়েছেন বিজয়।

আরও পড়ুন- ২ বছরে ৬১ লক্ষ অভিযোগ! রেলের পরিষেবায় চরম অসন্তুষ্ট যাত্রীরা

২০২৬ এর বিধানসভা নির্বাচনকে লক্ষ করে এই জনসমাবেশের আয়োজন করা হয়েছিল। ঘটনাটি ঘটে যখন বিজয় প্রাক্তন ডিএমকে মন্ত্রী সেন্থিল বালাজিকে নিশানা করে বক্তব্য রাখছিলেন। যেখানে তিনি জোর দিয়ে বলেছিলেন যে তামিলনাড়ুর রাজনৈতিক দৃশ্যপট আগামী ছয় মাসের মধ্যে ক্ষমতার পরিবর্তনের সাক্ষী হবে। রাজনৈতিক কর্মীরা তড়িঘড়ি অবস্থা নিয়ন্ত্রণে আনে, পরে জনসমাবেশটি সুষ্ঠুভাবে শেষ হয়।

দেখুন আরও খবর-